Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 53/2000.(XII.27.)GM rendeletet.
Paragraph Index: 1571

b) A mintákat egy hengeres acélrúd végére kell ejteni. A rudat függőlegesen egy vízszintes, kemény felületbe kell befogni. A rúd átmérője 38 mm kell legyen és a felső végének lekerekítési sugara nem haladhatja meg a 6 mm-t. A rúdnak a felületből legalább annyira kell kiállnia, mint az elsődleges tartály(ok) és a külső csomagolás legkülső felülete közötti távolság, de legalább 200 mm-re. Egy mintát függőlegesen szabadeséssel a rúd felső végétől mért 1 m magasságból kell a rúdra ejteni. A második mintát ugyanezen magasságból az első ejtésnél alkalmazott helyzethez képest merőlegesen kell ejteni. A küldeménydarabokat minden esetben úgy kell elhelyezni, hogy az acélrúd behatolhasson az elsődleges tartály(ok)ba. Az egyes ütéseket követően az elsődleges tartály(ok)ból nem következhet be szivárgás. 6.3.2.7 Az illetékes hatóság engedélyezheti azon csomagolóeszközök szelektív vizsgálatát, amelyek csak kismértékben térnek el egy bevizsgált típustól, pl. kisebb méretű belső csomagolásokat, vagy kisebb nettó tömegű belső csomagolásokat tartalmaznak; vagy amelyek, pl. hordók, zsákok és ládák esetén a külső méret(ek)et tekintve valamivel kisebbek. 6.3.2.8 Azonos minőség esetén a másodlagos csomagoláson belül az elsődleges tartályoknál a következő változatok engedélyezettek a teljes csomagolás további vizsgálata nélkül:

Source: https://magyarkozlony.hu/hivatalos-lapok/045a57d33e5c2d024572e6fece97ceab0fb9f63b/dokumentumok/9667abf626b118c92eddfdad2166f1e46917c4b4/letoltes